ดัชนีหุ้นวันที่ 2 พ.ค.ปิดบวก 8.14 จุด
ตลาดหุ้นวันที่ 2 พ.ค. ปิดตลาดที่ระดับ 1,236.63 จุด เพิ่มขึ้น 8.14 จุด มูลค่าการซื้อขาย 20,414 ล้านบาท
2 พ.ค. 2555

ตลาดหุ้นวันที่ 2 พ.ค. ปิดตลาดที่ระดับ 1,236.63 จุด เพิ่มขึ้น 8.14 จุด มูลค่าการซื้อขาย 20,414 ล้านบาท 
 



ดัชนีหุ้นวันที่ 2 พ.ค.ปิดบวก 8.14 จุด 
ตลาดหุ้นวันที่ 2 พ.ค.ดัชนีหุ้นไทยเปิดบวก โดยมีแรงซื้อในหุ้นขนาดใหญ่อย่างต่อเนื่องหนุนให้ดัชนีปรับเพิ่มขึ้นสูงสุดของการซื้อขายภาคเช้าที่ระดับ 1,239.64 จุด และมาปิดตลาดที่ระดับ 1,236.63 จุด เพิ่มขึ้น 8.14 จุด หรือ 0.66% มูลค่าการซื้อขาย 20,414 ล้านบาท 
นายถนอมศักดิ์ สหรัตน์ชัย ผู้บังคับบัญชาสายงานวิจัย บล.โนมูระ พัฒนสิน กล่าวว่า ตลาดหุ้นไทยเปิดบวกรับปัจจัยบวกจากตัวเลขภาคการผลิตเดือนเม.ย.ของจีนและสหรัฐออกมาดี สร้างความเชื่อมั่นให้กับนักลงทุนว่าเศรษฐกิจโลกคงไม่เข้าสู่ภาวะถดถอยอย่างรุนแรง หนุนให้มีแรงซื้อในหุ้นขนาดใหญ่กลุ่มพลังงานและธนาคารพาณิชย์
ประกอบกับเป็นจังหวะที่มีการทยอยแจ้งผลประกอบการไตรมาสแรก ซึ่งปัจจัยนี้น่าจะมีแรงส่งให้ตลาดหุ้นยังปรับตัวเพิ่มขึ้นได้อีก ส่วนผลการประชุมของคณะกรรมการนโยบายการเงิน(กนง.)เพื่อพิจารณาอัตราดอกเบี้ยนั้น คาดว่าน่าจะมีการคงดอกเบี้ยจนถึงสิ้นปีนี้ และน่าจะมีการพิจารณาเพิ่มดอกเบี้ยในช่วงปี 2556 
อย่างไรก็ตาม มองว่าระยะนี้นักลงทุนต่างชาติยังคงมีซื้อหุ้นไทยอยู่จนถึงช่วงกลางเดือนพ.ค. โดยรอรับปัจจัยผลประกอบการ แต่หลังจากนั้นอาจมีแรงขายได้ ดังนั้นให้นักลงทุนปรับพอร์ตมาเล่นหุ้นขนาดกลางและหุ้นปันผลแทน
5 อันดับหุ้นที่มีมูลค่าการซื้อขายสูงสุด 
1.PTT ปิดที่ 358 บาท เพิ่มขึ้น  7 บาท หรือ 1.99% มูลค่าการซื้อขาย 1,618 ล้านบาท2.TOP ปิดที่ 69.25 บาท เพิ่มขึ้น 1.75 บาท หรือ 2.59% มูลค่าการซื้อขาย 1,269 ล้านบาท3.BANPU ปิดที่ 570 บาท เพิ่มขี้น 14 บาท หรือ 2.52% มูลค่าการซื้อขาย 1,243 ล้านบาท4.PTTGC ปิดที่ 70.75 บาท เพิ่มขึ้น 1.75 บาท หรือ 2.55% มูลค่าการซื้อขาย 1,238 ล้านบาท5.CPALL ปิดที่ 76 บาท  ลดลง 0.50 บาท หรือ 0.65% มูลค่าการซื้อขาย 1,014 ล้านบาท